Postovani roditelji!

Doslovno preko noći našli smo se u jednoj teškoj i nesvakidašnjoj situaciji. Svjesni smo da su se u ovih nekoliko dana za vas i vašu djecu, kao i za sve nas, dogodile brojne promjene te da svima treba vremena da im se prilagodimo.

U namjeri da olakšamo sveukupnu situaciju, omogućimo što bolje  funkcioniranje nastave na daljinu te da rasteretimo sustav preko kojega se odvija ta ista nastava, odlučili smo da će se ubuduće učenicima slati tjedni zadatci i to prema rasporedu koji se nalazi u prilogu.

To znači da će učenici dobivati zadatke zadanim danom za cijeli tjedan, ovisno o broju sati koji imaju u tome tjednu. Za izvršenje zadataka imat će rok od tjedan dana (od dana kada im pošaljemo zadatke do idućeg slanja zadataka). Učitelji će svakodnevno biti dostupni u virtualnim učionicama i odgovarati na moguća učenička pitanja i nedoumice.

Budući da je ovaj tjedan već počeo, s novim načinom rada krećemo od ponedjeljka.

Zahvaljujemo vam svima na suradnji, a isto tako i na razumijevanju i strpljenju.

Ponedjeljak

**HRVATSKI JEZIK, ZEMLJOPIS, GLAZBENA KULTURA,**

**GRAĐANSKI ODGOJ I OBRAZOVANJE**

Utorak

**TALIJANSKI JEZIK, POVIJEST, TEHNIČKA KULTURA, INFORMATIKA**

Srijeda

**MATEMATIKA, FIZIKA, TJELESNA I ZDRAVSTVENA KULTURA,**

**SAT RAZREDNOG ODJELA**

Četvrtak

**ENGLESKI JEZIK, KEMIJA, LIKOVNA KULTURA,**

**DODATNA I DOPUNSKA NASTAVA,**

Petak

**PRIRODA/BIOLOGIJA, VJERONAUK, NJEMAČKI JEZIK,**

**IZVANASTAVNE AKTIVNOSTI**